钦定古今图书集成/明伦汇编/闺媛典/第173卷 > 梁有栋后妻陈氏
## 钦定古今图书集成/明伦汇编/闺媛典/第173卷 > 梁有栋后妻陈氏

按《归化县志》：“陈氏，石珩人，梁有栋后妻。年十六归梁。
二十六而有栋没，前妻子师昂方九岁，陈所生子师
尹仅四岁。陈仰天恸哭，绝而复苏。妯娌委曲劝解，乃
强起理家务。虽素封而习劳无怠。训二子以诗书，每
夜篝灯督课，诵读不辍。师尹既长，入太学，授县尉，克
称其职。”